hu hu hu hu hu en hu hu hu de hu hu de hu hu de hu hu de hu hu de hu hu hu hu hu en en en en en hu hu hu de hu hu hu hu hu hu hu hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu en pt en hu hu hu hu hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es en es hu hu en zh de hu hu hu hu hu hu hu hu hu hu hu hu hu hu hu de hu hu hu hu hu es et hu hu hu hu hu hu ka hu hu hu hu hu hu hu hu hu hu hu hu hu hu hu hu hu hu hu hu hu en hu hu en zh de hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu en pt de en nl sq en ru eo uk hu en tr en en hu hu hu en es pt hu fr hu hu hu en es hu hu hu hu en hu hu en cs en hu hu hu hu hu hu hu hu hu en en en en en en en en en en en
Bitcoin vásárlás lépésről lépésre - Virtuális Cash
Kriptopénz Kriptotárca Fintech Blokklánc Lightning Bankkártya Biztonság
Mi az a kriptopénz? Hogyan működik? És milyen…
A mai modern bankrendszer működése
Bitcoin vásárlás és befektetés: hol és mikor érdemes…
A Coinmine One otthoni bányászatra termett
Újdonságok a Trezornál, Ázsia Bakkt-ja, Jönnek a bikák,…
Elsőre talán nem is tűnik olyan egyszerűnek a bitcoin vásárlás, ezért álljon itt egy útmutató, hogy segítsen eligazodni a bitcoin és a kriptopénzek világában. A megtakarításod a jövőd, ezért is fontos, hogy ne a saját hibádból tanulj.
Lépésről-lépésre bemutatjuk, hogyan lehet bitcoint és más kriptopénzt vásárolni, tárolni, használni, biztonságosan őrizni. Alapszabály: Ha nem Te őrzöd a privát kulcsaidat, akkor nem Te őrzöd a kriptodat. A coinokat tartsd hardveres tárcában!
A hagyományos FIAT pénzek mögött – HUF, EUR, USD – valamilyen kibocsátó szerv, állam, vagy intézmény (pl. jegybank) áll. Az állam centralizáltan szabályozza és a gazdaság határozza meg az aktuális értékét.
A bitcoin ezzel szemben decentralizált, nincsen mögötte központi kibocsátó szerv, vagy intézmény. A blokklánc rendszer, a csomópontokat futtató számítógépek, a bányászok és a felhasználók állnak mögötte. Az értékét a mindenkori kereslet-kínálat határozza meg.
A bitcoin mögött nincsen egyetlen ország sem, az egész Világ határokat átívelő, befolyásoktól független fizetőeszköze. Ennek a függetlenségnek azonban ára van: a nagyobb kockázat és a felelősségvállalás. Ha elfelejted a jelszavad, vagy a privát kulcsod, vagy a privát kulcsodhoz tartozó titkos szavak (mnemonic) sorrendjét, oda a bitcoin-od.
Nincsen harmadik, közreműködő fél (pl. bank), aki jelszó emlékeztetőt küld és vezeti a nyilvántartást helyetted. Éppen ezért nem szabad úgy nekifutni, hogy egyáltalán nem tudsz róla semmit. Mielőtt bitcoint veszel, legyél tisztában a működésével!
Miről lesz szó a cikkben? Tartalomjegyzék
Miért szeretnél bitcoin tulajdonos lenni?
Kezdj el tanulni még ma az alábbi cikkeinkből
Hogyan vegyek bitcoint, avagy bitcoin vásárlás kezdőknek
Hogyan válasszam ki a legjobb kriptotőzsdét?
Hogyan tároljam biztonságosan a bitcoint?
Hogyan kerüljem el a csalásokat, átveréseket?
Csak egész bitcoint tudok vásárolni?
Röviden a bitcoin vásárlás folyamata
A befektetéseidnek mekkora részét tárold kriptóban?
Miért szeretnél bitcoin tulajdonos lenni?
Ha csak azért szeretnél bitcoin-t vásárolni, mert valaki azt mondta, hogy jó befektetés, akkor MÉG nem érdemes belevágnod. Érdemes tanulással kezdeni, mert ha nem vagy tisztában hol és hogyan tárolhatod biztonságosan, hol és hogyan vásárolj bitcoin-t, mit kezdj vele, ha már bitcoin tulajdonos vagy, akkor először olvass és tájékozódj!
Ez egy jelentős technológiai lépés, érdemes egy kis időt rászánni, ha jobban meg akarod ismerni. A döntés a Te kezedben van. Nem kell semmilyen fizetős tanfolyamra beiratkozni, az oldalunkon minden információt megtalálsz. Ha megértetted a működését, akkor már nem lesz kérdés, hogy mihez kezdj vele.
Kezdj el tanulni még ma az alábbi cikkeinkből
Mi az a blokklánc (blockchain), egyszerűen?
Mi az a bitcoin bányászat? És hogyan lehet belevágni?
Mi az a Bitcoin? Hogyan működik és mire használhatod?
Mi az a kriptopénz? Hogyan működik? És milyen típusai vannak?
Mi az a Bitcoin tárca? Hogyan “tárolhatod” a kriptopénzed biztonságosan?
Mi az az Ethereum? És miben különbözik a Bitcointól?
Mi az a Stablecoin?
Mi az az ICO, STO és IEO? Milyen előnyeik és hátrányaik vannak?
Mi az Atomic Swap és hogyan működik?
Mire jó a bitcoin?
Ha elolvastad a fenti cikkeket, akkor már biztosan fogod tudni mire jó a bitcoin és mire használhatod. El fogod tudni dönteni, hogy mi a célod a bitcoin vásárlás után. Egyfajta hosszútávú befektetésként tekintesz rá (mint pl. egy ingatlan), kereskedni akarsz vele, vagy valamilyen bitcoin-nal, vagy más kriptopénzzel kapcsolatos üzleti ötletet akarsz megvalósítani, vagy esetleg a bitcoin bányászat érdekel?
Fel kell készülnöd technikailag is. Tudnod kell, hogyan készíts wallet-et (kriptotárcát), hogyan tudod használni és tárolni a privát kulcsokat, hogyan tudod megvenni, vagy eladni a bitcoint, vagy akár mit jelent a privát kulcsok biztonsági mentése. A bitcoin vásárlás során szükséged lesz alapszinten az angol nyelv tudására és néhány technológiai kifejezés ismeretére.
Hogyan vegyek bitcoint, avagy bitcoin vásárlás kezdőknek
Számtalan módon vásárolhatsz bitcoint. Ebben a részben bemutatjuk a legjobb lehetőségeket, amelyekből azért elég sok van. Bízunk benne, hogy az alábbi információk helyes használatával megütöd majd egyszer a szerencsemalacot, mert a kripto jelenleg (2020 január – 8500 USD árfolyam) pont abban a fejlődési szakaszban van, hogy ha jókor szállsz be, azzal csak nyerhetsz hosszútávon.
Hol tudok bitcoint vásárolni?
Több módja van a bitcoin és más kriptopénz vásárlásnak. Mielőtt vásárolnál fontos, hogy az árfolyamokat ellenőrízd és ott vásárolj, ahol a legjobb az árfolyam!
Amennyiben kriptotőzsdén veszel bitcoin-t, biztos lehetsz benne, hogy bele fogsz futni egy azonosítási folyamatba, mivel igazolnod kell, hogy Te, valóban Te vagy. Ezt KYC-nek (Know Your Customer) hívják, a tőzsdének tudnia kell igazolni – mivel pénzügyi szervezet -, hogy elvégezte az ügyfelek hitelesítését.
Nem kell nagy dologra gondolni, el kell küldeni pár hivatalos papírt (közüzemi számlát, ami igazolja, hogy a lakcímeden Te laksz, bankszámlakivonatot, hogy azzal is azonosítsák a címedet, esetleg egy szelfit magadról egy kézzel írt papírral az adott napra). Előfordulhat, hogy egy videókonferencián keresztül meg kell mutatnod a papírjaidat. Külön hitelesítő cégek vannak, jó fej operátorokkal, így nem kell tartanod tőle, egyáltalán nem bonyolult feladat.
A kripto tőzsdék menüpont alatt találsz egy összehasonlítást a legnépszerűbb kriptotőzsdékről.
Egyre több bitcoin és altcoin ATM áll rendelkezésre már Magyarországon is, de még nagyon el vagyunk maradva nyugati határszomszédunktól Ausztriától, ahol jelen pillanatban 141 darab ATM van már. Átlagosan 5-8% kezelési költség mellett lehet bitcoint vagy altcoint vásárolni az ATM-ekből.
Számos hazai szolgáltató is végez bitcoin és altcoin pénzváltási szolgáltatást online, vagy akár személyes találkozó keretén belül. Az egyik legnagyobb hazai online váltó a MrCoin, akiknél közvetlen banki átutaláson keresztül vásárolhatunk könnyen és kényelmesen bitcoin-t és más altcoin-okat.
Aki ragaszkodik a személyes találkozóhoz, az keresse fel a localbitcoins.com weboldalt, ahol különböző szűrők segítségével meg lehet keresni a legközelebbi helyet, eladót, ahol/akivel a vásárlás lebonyolítható.
Személyes tapasztalatunk, hogy bitcoin és más kriptopénzek vásárlása kripto tőzsdén éri meg a legjobban. Egyszerűen úgy a legkevesebb a tranzakciós költség. Természetesen az nem mindegy, hogy melyik tőzsdén.
Hogyan válasszam ki a legjobb kriptotőzsdét?
Az alábbiakban bemutatunk néhány különböző kriptotőzsdét, amelyek megbízhatóak. A kripto tőzsdék menüpontra kattintva egymás mellett látod a különböző tőzsdék árszabásait, előnyeit, hátrányait. Melyik lehet a legjobb tőzsde? Hol tudsz a legkönnyebben regisztrálni? Hol kisebb a jutalék, hol magasabb az árfolyam?
Mielőtt döntenél, javasoljuk, hogy vedd figyelembe a piacot és magad is elemezz! Mindig elemezz és ellenőrízz! Sajnos sok olyan kriptotőzsde van, amelyeknek a fő célja, hogy megtévesszen! Ne dőlj be, csak megbízható és mások által is elismert tőzsdét használj!
A kriptotőzsdék egyik legnagyobbika az amerikai Coinbase, ahol dollár ellenében van lehetőség bitcoint és egyre több altcoint vásárolni. Coinbase-ról írtunk korábban, ha most veszel először bitcoin-t, érdemes elolvasni! A Coinbase mobilalkalmazása lehetőséget biztosít, hogy ha rendelkezel 3D secure bankkártyával és azt hitelesíted a Coinbase fiókodban, akkor közvetlenül bankkártyáról vásárolj bitcoint, vagy más kriptopénzt.
Ha regisztrálsz az alábbi képre kattintva a Coinbase tőzsdére és legalább 100 EUR értékben vásárolsz bármilyen kriptopénzt, Te is kapsz 10 dollárt a számládra és mi is! Köszönjük, ha használod a linket!
Ausztriában, ahol 269 bitcoin ATM van jelenleg, működik a Bitpanda kriptotőzsde, amely szintén egy nagyon barátságos felületet biztosít, hogy euró ellenében szert tegyünk kriptopénzre. Bitpandánál a KYC hitelesítésnél nem árt német, vagy angol nyelvtudás szóban, mivel videón keresztül történik az azonosítás. Nemrég vezették be a Bitpanda tőzsdére a fémek, mint arany és ezüst kereskedését, így a digitális arany mellett igazi aranyat is vásárolhatunk. 🙂
A Kraken kripto tőzsde a vásárláson felül, tőkeáttételes kereskedési, valamint shortolási és longolási lehetőséget is biztosít. Ez már mélyvíz, csak akkor javasolt, ha tisztában vagy a tőzsdei kereskedések minden tudásával!
A Binance egy kripto-kripto tőzsde, ahol kriptopénzért lehet kriptopénzt venni. Changpeng Zhao (CZ) egy meghatározó személy a kripto területén, az Ő vezetésével működik a tőzsde. CZ rendkívül aktív Twitteren, érdemes követni, ha érdekel jobban a Binance.
Pár hónapja indult el Jersey szigeti bejegyzéssel a Binance FIAT tőzsdéje, ahol lehet USD, EUR, GBP valutákkal bitcoint vagy ethereumot vásárolni. Ezzel a lépéssel CZ azt akarta elérni, hogy a kriptoba belépőknek ne kelljen más tőzsdét igénybe venni, azt is a Binance-n keresztül tegyék meg.
A Binance DEX, a Binance decentralizált tőzsdéje pedig lehetővé teszi a jövőben, hogy a pénzünket ne a tőzsdén tároljuk, hanem egy hideg kriptotárca legyen a kriptopénzeink örzője. Folyamatosan fognak a DEX-re értékpárokat rögzíteni BNB (a Binance kriptopénze) ellenében.
Hogyan tudok bitcoint venni?
Ahhoz, hogy bitcoin-t vegyél, első lépésben kell lennie egy kriptotárcának. Ami lehet tőzsdén, hidegtárcán/kriptotárcán, mobil walletben, de papír alapú wallet is létezik. Persze inkább a digitális megoldást válaszd. A vásárlás történhet tőzsdén, bitcoin ATM-ben, vagy akár személyesen.
Bankkártyával tudsz a leggyorsabban bitcoint venni, viszont ez nem történhet anonim módon, mert hitelesíteni kell magad. A költségei magasak a tranzakciós díjak miatt. Hátrány, hogy csak alacsonyabb összegben tudsz vásárolni, kriptotőzsde válogatja.
Kártyával az alábbi tőzsdéken tudsz vásárolni:
Átutalással (SEPA transfer) is van lehetőség bitcoin vásárlására. A hátránya, hogy 2-3 nap, mire a pénz megérkezik a tőzsdére, előnye, hogy alacsonyabb a tőzsde fele a tranzakciós költség, de a legtöbb esetben díjmentes. A banki utalási költség természetesen nem kihagyható. Ha nagyobb összegben szeretnél bitcoint vásárolni az átutalás az, amit használnod érdemes. Utalás ugyanúgy megoldható, ahogyan a bankkártyás vásárolásoknál is, mindhárom korábban írt tőzsdén van rá lehetőség.
PayPal-on keresztül is tudsz venni bitcoint, ha nem szeretnéd kiadni a bankkártyád adatait, erre vannak külön ilyen célú rendszerek, mint pl. az Etoro. Hátránya a PayPal-os bitcoin vásárlásnak, hogy magasak a tranzakciós költségei, akár 10-15% is lehet. Mi nem is próbáltuk ezt a módot, így erről többet nem is írunk.
Készpénzért is lehet bitcoint vásárolni, vagy a már korábban írt LocalBitcoins oldalon talált eladótól, vagy bitcoin ATM-ből, vagy a MrCoin-tól itthon. Bitcoin ATM hátránya ugyanaz, mint a MrCoin-tól történő vásárlásnál is, a magas kezelési költség. Viszont sokan máshogyan nem mernek/tudnak belépni a kriptovilágba, számukra biztonságot jelenthet a személyes kapcsolat.
Hogyan tároljam biztonságosan a bitcoint?
Amikor bitcoin, vagy más kriptopénz tulajdonlásáról beszélünk, akkor azt nem kell szó szerint érteni. A digitális, vagy virtuális érmék (coin-ok) valójában sosem hagyják el a blockkláncot. Az érmék helyett valójában egy azonosítót (privát kulcsot) birtoklunk, amely hozzáférést biztosít az bitcoin-hoz. Ezeket a kulcsokat tároljuk walletekben (kriptopénztárcákban).
Szükséged lesz tehát egy hardveres kriptotárcára, amelyen biztonságosan kezelheted a titkos kulcsokat. A kriptotárcák menüpont alatt egymás mellett látod a különböző hardveres kriptotárcák főbb tulajdonságait, előnyeiket, hátrányaikat és az árukat. A virtualis.cash oldalon jelenleg három különböző kriptopénztárcát forgalmazunk, közülük azonnal tudsz választani:
Ha inkább a gyártótól szeretnéd megvásárolni, akkor a Webshop-ban arra is van lehetőséged, több tárcaforgalmazóval állunk afffiliate partneri kapcsolatban, akikhez a webshopból el tudsz jutni több esetben kedvezményesebben, mintha csak a weboldalukra lépnél.
A legfontosabb, a biztonság
Tartsd az adataidat biztonságosan, ez a legfontosabb a kriptoban! Csak a lehető legrövidebb ideig tároljuk a tőzsdén a pénzünket, hacsak nem kereskedünk! Ha befektetési céllal vásárolsz, amint lehet, tedd ki kriptotárcára a bitcoinodhoz tartozó kulcsot.
Egy dolgot sosem szabad elfelejteni, amit Andreas Antonopoulos jelentett ki talán legelőször, illetve szinte minden előadásában elismétli. Arról szól, hogy mindig figyelj a kulcsaidra! Az ominózus mondat: “Your keys? Your Bitcoin. Not your keys? Not your Bitcoin.”
Sajnos előfordul, hogy támadás éri a kriptotőzsdéket és ha elérik az ott tárolt pénzünket, később többnyire lehetetlen visszaszerezni!
Több ilyen eset is történt az elmúlt években, kezdve az MT Gox japán kriptotőzsdétől, amelyet 2014-ben törtek fel, pedig akkortájt a bitcoin kereskedések legnagyobb volumene ott történt. Több, mint 70%.
A legutolsó pedig 2019 május elején történt, ahol a korábban már említett Binance került a hackerek célkeresztjébe és több, előre felépített stratégiával tudtak több, mint 7000 bitcoint meglovasítani. A Binance a SAFU alapjával minden érintettet kárpótoltak.
Azt követően a tőzsdei be- és kiutalásokat 1 hétig felfüggesztették, amely idő alatt a biztonsági réseket befoltozták. Azóta újra működik, sőt a be- és kiutalások is működnek.
Mikor érdemes bitcoint vásárolni?
Mint minden tőzsdei kereskedésnél, a kriptokereskedésben is érvényes, a semmi sem biztos elv. A bitcoinnal a nap 24 órájában a hét minden napján kereskednek, az árfolyam folyamatosan változik.
Az árfolyamokat a Coinmarketcap oldalon tudod nyomon követni, vagy a Messari rendszerében. Ha komolyabban érdekel az árfolyam változása, vagy kereskednél, a Tradingview oldalt érdemes ismergetni. Ha regisztrálsz, 3 indikátor használata ingyenes, alap kereskedéshez elégséges. Ha komolyabban gondolod, érdemes előfizetned.
A Napi bitcoin árfolyam oldalon rendszeresen teszünk ki napi elemzéseket, érdemes nyomon követni.
Hogyan kerüljem el a csalásokat, átveréseket?
Fontos tisztában lenni azzal, hogy mint minden pénzügyi területen, a kriptopénzeknél is sok ártó szándékú tevékenységek vannak. Előfordulnak SCAM levelek, amelyekről a blogon is írtunk több alkalommal, vagy FOMO jellegű bejegyzések blogokon.
Mérlegelned kell azokat az információkat, amelyeket elolvasol, hogy valósak, vagy sem. Lehet, hogy kapsz egy emailt, amivel első látásra azt érzed, hogy tud Rólad mindent aki írta, de a legkevesebb esetben van ez így.
Ne dönts azonnal, több forrásból is tájékozódj, csak az a biztos, amit több hiteles forrás is megerősít!
Természetesen igen. Illetve érdemes megnézni az országok döntéseit, de Magyarországon NEM tiltott a kriptopénzek tárolása, kereskedése. Viszont fontos, hogy az adózás vonatkozik rá, ha profitot realizálsz FIAT-ban, akkor adóköteles. A hazai adózási szabályokkal fogjuk tovább bővíteni az oldal tartalmát.
Csak egész bitcoint tudok vásárolni?
Nem. 1 bitcoin 100 000 000 darabra bontható, ennek a neve Satoshi. 21 millió darab lehet maximum a bitcoinból, de töredéket is vásárolhatsz!
Röviden a bitcoin vásárlás folyamata
Vásárolj egy hardveres kriptopénztárcát
Ha csak azért vetted, hogy legyen, tedd át kriptopénztárcára
Ha egyéb másra is használnád, mert már tudod a lehetőségeket, akkor már nem adunk több tippet
Ha a tárcára tetted, felejtsd el pár évre
Alternatív megoldás a Wirex
Ha nem szeretnél ennyi lépést megtenni, mert bonyolultnak találod, csak egy olyan lehetőséget keresel, amivel bármikor könnyedén vásárolhatsz bitcoint, arra is van mód. Létezik egy bankkártya, amely valós FIAT pénz mellett kriptopénzt is tud tárolni. Ez a Wirex kártya.
Ha szeretnél egy ilyet, akkor rendelj egy Wirex bankkártyát. Ennek a kriptoalapú bankkártyának a segítségével bármikor tudod költeni a kriptoidat akár forintban, euro-ban, vagy dollárban, vagyis azonnal el tudod kezdeni a valós életben, boltokban, plázákban, éttermekben, benzinkúton, stb. használni.
Alacsony a Wirex kártya havidíja (1,5 EUR) és alacsonyak a tranzakciós díjai is. Mastercard alapú, így a legtöbb helyen elfogadják, ahol van kártyaelfogadó terminál. A kártyán tudsz vásárolni és tárolni bitcoint, ethert, dash-t és más kriptopénzeket is, valamint bármikor át tudod konvertálni ezeket a Wirex mobil alkalmazásán keresztül valós FIAT pénzre.
A Wirex kártyáról szóló teljes cikkünket itt tudod elolvasni.
A befektetéseidnek mekkora részét tárold kriptóban?
Ha rászántad magad a kriptovásárlásra, ráadásul befektetésként gondolsz rá, akkor mint minden pénzügyi befektetés esetén, végig kell gondolnod, hogy a megtakarított pénzed mekkora részét érdemes kriptopénzben elhelyezned.
A válasz több tényezőtől is függ, beleértve olyan egyéni változókat, mint a kockázattűrés, vagy az, hogy mennyire vagy otthon a kriptopiacon. Mindenesetre, ha klasszikus befektetői fejjel gondolkodsz, akkor a vagyonodnak csak egy kisebb részét teszed digitális pénzbe. Ha viszont szereted a kockázatot, akkor nyilván nagyobb összeggel próbálkozol, hiszen ezzel többet is nyerhetsz.
Azt mindenesetre meg kell jegyezni még az elején, hogy a kriptobefektetések vagy tokenvásárlások az úgynevezett spekulatív befektetések közé tartoznak, ráadásul a piac szinte teljesen szabályozatlan. Ezen bizonytalanságok és a kriptoárfolyamok rendkívüli volatilitása miatt sajnos bármely kriptobefektetésnek megvan az a kockázata, hogy a beletett pénzed teljes egészében elolvad. Ezért is kell jól átgondolni, hogy mennyit kockáztatsz.
De, mondjuk induljunk ki abból, hogy bizakodó vagy a kriptopénzek jövőjét illetően, és komoly befektetésként gondolsz rájuk. Valószínűleg a 18-34 éves korosztályba tartozol, mely egyébként a kutatások szerint a leginkább járatos a kriptovilágban, és a legnagyobb eséllyel fekteti pénzét kriptopénzekbe. Ilyen adottságokkal rendelkező személyeknek a kockázattűrő képessége is nagyobb, és hosszabb távú befektetésben gondolkodnak.
Annyit fektess be, amennyit esetleg hajlandó vagy elveszíteni!
Gyakori tanács, hogy annyit érdemes kriptóba fektetni, amennyit még mosolyogva el is tudsz veszíteni. Ez egy olyan alapelv, amit azoknak is érdemes betartani, akik éppen csak belekóstolnak a kripto-befektetésekbe. A kriptopiac ugyanis még mindig rendkívül kockázatos. Tehát, ha nem tudsz legyinteni arra, hogy lenullázod a vagyonod egy részét, akkor inkább bele se kezdj!
Ez különösen annak fényében értékelendő tanács, hogy korábban – a fellendülés során – sok befektető öntötte bele szinte minden pénzét a kriptopiacba, aztán amikor kidurrant a lufi, meglepődtek, hogy semmivé lett a vagyonuk. Sőt, ekkoriban akadt sok olyan lelkes próbálkozó is, aki hitelt vett fel azért, hogy digitális pénzbe fektessen.
Mindez persze ne ijesszen el attól, hogy részesedj ezen innovatív eszközök által szerezhető nyereségből! Mint Tim Enneking, a Digital Capital Management ügyvezetője a Forbes-nak megjegyezte: “bolond vagy, ha nem fektetsz kriptóba, de bolond vagy akkor is, ha túl sokat teszel bele”.
Egy kiváló eszköz a befektetési portfoliókban
Úgy is lehet azonban fogalmazni, ahogy Mati Greenspan, az eToro közösségi kereskedési platform szenior piaci elemzője tette egy hírlevelében: a kriptoeszközök kitűnő lehetőséget jelentenek a portfolió-kezelésre az asszimetrikus kockázatuk miatt. Ez azt jelenti, hogy ha egy befektető portfóliójának csak egy kis része került digitális pénzbe, akkor megteheti, hogy az egészet elveszíti, ezzel szemben a nyeresége óriási lehet, ha jól alakulnak az árfolyamok.
Tim Ennekin szerint mindenkinek 1-2 százalékos súllyal kellene szerepelnie a befektetési portfoliójában kriptopénzeknek, ugyanakkor a lelkesebbek megkockáztathatják az 5-10 százalékos arányt is. Ennél tovább azonban ritkán érdemes növelni a részesedést, kizárólag akkor, ha igazi szakértő vagy egyszerűen kripto-hívő vagy.
De más szakértők is azt hangsúlyozzák, hogy egyetlen befektetési portfolióban sem lenne szabad 10 százaléknál nagyobb részesedést adni a kriptopénzeknek. David Martin, a vagyonkezeléssel foglalkozó Blockforce Capital befektetési igazgatója szerint egy, a már korábban említett korosztályba tartozó “fiatal szakember” számára a megfelelő arány 3-5 százalék között mozoghat.
Azt is hozzátette, hogy a digitális pénzügyi eszközök árfolyamváltozása nem korrelál egyetlen más pénzügyi befektetési eszközével sem, így kiváló lehetőséget biztosít a diverzifikációra, annál is inkább, mert a többi befektetési eszköz árfolyama viszont erősen együtt mozog a globális piacokon.
Hasonló számokat említett azonban Joe DiPasquale, a BitBull Capital fedezeti alapkezelő kriptopénz alapjának vezérigazgatója. Mint mondta, egy jó indulás lehet 0-5 százalék közötti részesedés a portfolióban egy olyan fiatal befektető számára, aki hosszú távra tervez. Hozzátette, hogy ha lehetséges, akkor a portfoliót ki kell igazítani minden évben, ahogy a piac egyre érettebbé válik.
Végül még egy vélemény: Marouane Garcon, az Amulet platform ügyvezető igazgatója szerint az árfolyamkilengéseket és a bizonytalanságot figyelembe véve a teljes portfoliót tekintve mintegy 5-10 százalékos részesedés lehet indokolt kriptopénzekből.
Mati Greenspan ugyanakkor merészebb arányokat említett, mint a többiek. Úgy véli, hogy a portfolió méretétől és összeállításától, valamint a befektető személy kockázattűrő képességétől függően akár 6-18 százaléknyi részesedése is lehet a kriptoeszközöknek a befektetésekben.
Scott Weatherill, a B2C2 Japan vezető kockázati managere úgy vélekedett, hogy akár 20 százalékos arány is indokolt lehet. Ugyanakkor ehhez azt is hozzátette, hogy az a legjobb, ha kizárólag bitcoint vásárol a befektető és a többi kriptopénzzel egyáltalán nem is foglalkozik. Ez ugyanis egyrészt leegyszerűsíti az adófizetést, másrészt a BTC jobban is teljesít, mint a többiek.
Más elemzők viszont azt hangsúlyozták, hogy a befektetők a befektetéseik nagyobb hányadát is tarthatják kriptoeszközökben, de csak addig, amíg rendelkeznek a megfelelő szakértelemmel. Jacob Eliosoff, kriptopénz alapkezelő szerint azok, akik mindig figyelik a piacot, vagyis például tudják mi a különbség a bitcoin vagy a bitcoin cash között, azok megkockáztathatnak akár egy 33 százalékos részesedést is kriptobefektetésük számára a portfoliójukban.
Minden attól függ tehát, hogy mennyire tájékozódsz jól a kriptopiacon: ha már 2-3 éve aktívan ezzel foglalkozol, akkor merészebb is lehetsz. Marius Rupsys kripto-kereskedő például 6 éve ezzel foglalkozik, így nagyobb arányban parkoltatja pénzét kriptóban. Ugyanakkor, ha azt látja, hogy a piac többi részéhez képest kezd alulteljesíteni, akkor 20 százalékra csökkenti a kitettségét.
Ezt vedd tehát figyelembe, és ne vágj bele meggondolatlanul a kriptovásárlásba! Ha már megvan a megfelelő jártasságot, akkor merészebb is lehetsz, de túlzásokba nem érdemes esni, és persze soha nem szakadhatsz el a piactól, ha nem akarsz meglepődni.
Bízunk benne, hogy a fenti információkkal segíteni tudunk neked abban, hogy belépj a kripto területére!
Ha bármi kérdésed felmerül, az alábbi űrlapon keresztül írj bátran, igyekszünk segíteni!
Az oldal tartalma utoljára 2020. február 4.-én frissült.
Fontos kiemelnünk a végére, hogy nem vagyunk pénzügyi tanácsadók, tehát ne hibáztass minket, egy esetleges rossz döntésed miatt! Nem tanácsot adunk, csak leírtuk azt, ha szeretnél, hogyan tudsz részese lenni a technnológia fejlődésének.
Várjuk hozzászólásaitokat/véleményeiteket a cikkhez, illetve a közösségi oldalainkon is!
Hogy ne maradj le az új cikkekről, iratkozz fel RSS-re, vagy hírlevelünkre (jobb oldalsáv!)!
Ha szeretnéd támogatni a munkánkat, akkor az alábbi kripto címeinkre teheted meg.
Szeretnél nyerni egy Trezor One kriptotárcát?
Ha szeretnél nyerni egy Trezor One kriptopénztárcát, iratkozz fel hírlevelünkre (jobb oldalsávban tudod megtenni) és kövesd a Facebook oldalunkat. Fontos, hogy csak a 2 együtt jogosít fel a sorsolásra! Minden hónap végén elemezzük az adatokat és a következő hónap első hetén sorsolunk, amely eredményét a Facebook oldalunkon publikáljuk! Várunk!
ui: Hogy biztosra menj, küld el a Facebook profilod címét és az email címed a [email protected] email címre, hogy be tudjunk azonosítani!
Bitcoin vásárlás lépésről lépésre
Ha még mindig nem tudod, hogyan lépj be a kripto világába, akkor ideje elolvasnod az erről szóló tartalmunkat!
BITCOIN VÁSÁRLÁS lépésről lépésre
Rendelj CoolWallet S kriptotárcát
A CoolWallet S kriptotárcát jó szívvel ajánljuk, ha még nincs kriptotárcád!
Teszteltük, írtunk róla! Olvasd el!
A hivatkozás affiliate linket tartalmaz!
Mi a Bitpandát ajánljuk!
Ha szeretnél belecsapni a kripto világába, mi a Bitpanda kriptotőzsdét ajánljuk!
A hivatkozás affiliate linket tartalmaz!
Wirex – kripto bankkártya
Ha már van kriptopénzed és a tárolás mellett használni is szeretnéd, akkor a legjobb választás a Wirex!
A hivatkozás affiliate linket tartalmaz!
A Wirex kártyáról írtunk korábban a blogban, olvasd el most!
CoolWallet S hardveres kriptotárca 30 096 Ft
BC-Vault hardveres kriptotárca 53 920 Ft
Cryptosteel Capsule mnemonic tároló 27 000 Ft
D'Cent biometrikus kriptotárca 33 136 Ft
Értékelés: 5.00 / 5
Online tanácsadás Bitcoin vásárláshoz 25 000 Ft
SecuX W20 hardveres kriptotárca 41 540 Ft
Ledger Nano X hardveres kriptotárca 38 399 Ft
Ellipal Titan hardveres kriptotárca 54 420 Ft
Blockchain mentorálás 13 000 Ft
Bitcoin vásárlás és befektetés: hol és mikor érdemes kriptopénzbe fektetned?
Mi az a Bitcoin-bányászat? És hogyan lehet belevágni?
Már rendelhető a Binance VISA kártyája
Mi az az okos szerződés?
Mi az a staking? És miért éri meg stakinget kínáló kriptopénzbe fektetni?
Ha Ön ember, hagyja üresen ezt a mezőt:
Mi a célunk a virtualis.cash oldallal?
Segíteni abban, hogy Te is  megismerd a kriptovilág rejtelmeit. Első blikkre talán bonyolultnak tűnik, de nem lehetetlen küldetés megismerkedni az alapokkal!
Olvass, vagy kérdezz, legyünk Kapcsolatban!
Az alábbi cikkekkel kezd, ha nagyon új a terület:
Mi az a bitcoin?
Mi az a kriptopénz?
Mi az a blokklánc?
Az alábbi címekre tudsz küldeni kriptot, ha támogatnád a munkánkat:
Gyors és fontos kérdésed van?
Spark token airdrop december 12-ig! 2020-11-24
A maximális tőke korlát egy Covesting kereskedő másolásánál vélhetően FOMO-t hoz létre (x) 2020-11-15
Max Equity Cap On Covesting Copy Trading Creates Follower FOMO (x) 2020-11-14
Az arany, mint befektetés 2020-11-11
Uniswap a decentralizált kriptotőzsde 2020-11-02
A pénz illúziója 2020-10-21
Decentralizált VPN szolgáltatók 2020-10-19
Már rendelhető a Binance VISA kártyája 2020-10-16
A hitel leleplezése: a jó, a rossz és az oké 2020-10-15
Kripto tárcák és eszközök
A felsorolt eszközöket már teszteltük. Ha az alábbi linkeket használod, azzal támogatod a munkánkat!
Ledger Nano S vásárlás
Ledger Nano X vásárlás
Trezor Model T vásárlás
BC Vault kriptotárca vásárlás
Ellipal Titan kriptotárca vásárlás
A lenti kriptotőzsdéket érdemes használni, a sorrend nem feltétlenül az értékelést jelenti!
Hiányzik bármilyen információ? Tudunk segíteni, jelentkezz!
Lépj velünk kapcsolatba! [email protected]
@ 2018 - 2020 - virtualis.cash - Minden jog fenntartva!
Bitcoin vásárlás lépésről lépésre
Kedves Látogató! Tájékoztatunk, hogy a honlap felhasználói élmény fokozásának érdekében sütiket alkalmazunk. A honlapunk használatával a tájékoztatásunkat tudomásul veszed.Elfogadom Elutasítom Tovább olvasom
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.